**ტენდერის აღწერილობა:**

**შპს "რუსთავი მოლი"** აცხადებს ტენდერს მის საკუთრებაში არსებულ ქ. რუსთავში შარტავს გამზირის და ლომოურის ქუჩის გადაკვეთაზე მდებარე მიწის ნაკვეთზე, მშენებარე სავაჭრო ცენტრის სამგზავრო ლიფტის და ტრაველატორის შეძენა - მონტაჟზე.

ლიფტი და ტრაველატორი უნდა მოემსახუროს სავაჭრო ცენტრის -1 (მიწისქვეშა ავტოსადგომი) და 0 სართულებს;

ლიფტის ტვირთამწეობა უნდა იყოს მინიმუმ 630 კგ;

ლიფტი არ უნდა იყოს პანორამული

ლიფტის ზომები იხილეთ დანართი #1-ში და დანართი #2-ში

ტრაველატორის ზომები იხილეთ დანართ #3-ში

**წინადადების** **წარდგენის** **წესი:**

* დანართი #1-ის, დანართი #2-ის და დანართი #3-ის გათვალისწინებით გთხოვთ წარმოადგინოთ შემოთავაზების რამოდენიმე შესაძლო ვარიანტი.
* შემოთავაზების დეტალური აღწერა: ზომები, მახასიათებლები, ფასი, ხარისხი, გარანტია.
* გამოყენებული მასალის, მოწოდებული საქონლის დეტალური აღწერილობა (მათ შორის წარმომავლობა და შესაბამისი ხარისხის სერთიფიკატები)
* ლიფტი უნდა აკმაყოფილებდეს საქართველოს მთავრობის 41-ე დადგენილების ყველა პუნქტს.
* მომწოდებელი პასუხისმგებელი უნდა იყოს ლიფტების გამართულობაზე და ექსპლუატაციაში მიღებაზე.
* აუცილებელია წარმოდგენილი თითოეული ვარიანტის ფოტო-მასალის წარდგენა .
* პროდუქციის მიწოდების, მონტაჟისა და ანგარიშსწორების დროის გეგმა-გრაფიკი.
* ღირებულება მითითებული უნდა იყოს დღგ-ს ჩათვლით.

### **ტენდერის მონაწილეობისთვის დაინტერესებულმა კანდიდატებმა უნდა წარმოადგინონ შემდეგი საბუთები:**

* მოსაწოდებელი პროდუქტის და მისი მონტაჟის ღირებულება წარმოდგენილ უნდა იქნას ექსელის ფაილში;
* გამოსაყენებელი ძირითადი მასალების აღწერილობა, მათ შორის მასალ(ებ)ის წარმომავლობა, დადასტურებული სერთიფიკატებით.
* მოწოდების და მონტაჟის სამუშაოების გეგმა/გრაფიკი.
* პრეტენდენტის რეკვიზიტები: სრული დასახელება, მისამართი და საკონტაქტო ტელეფონი, პასუხისმგებელი პირის პირადობის დამადასტურებელი მოწმობის ასლი;
* საბანკო რეკვიზიტები;
* ინფორმაცია იმის შესახებ, არის თუ არა პრეტენდენტი დღგ–ს გადამხდელი/არაგადამხდელი;
* ინფორმაცია პრეტენდენტის მიერ უკანასკნელი ხუთი წლის განმავლობაში შესრულებული ანალოგიური სამუშაოების (ანალოგიური მოცულობის შენობის დასრულების სამუშაოები და/ან სამშენებლო სამუშაოები) შესახებ (დოკუმენტაციაში მითითებული უნდა იყოს სამუშაოების შესრულების ადგილი).;
* შემსყიდველი ორგანიზაციის მიერ გაცემული სარეკომენდაციო წერილები (მინიმუმ 2 შემსყიდველის მიერ გაცემული);
* დამადასტურებელი ინფორმაცია აღნიშნულ სფეროში მინიმუმ 10 წლიანი პრაქტიკული და თეორიული საქმიანობის შესახებ;
* მონაცემები მატერიალურ–ტექნიკური ბაზის შესახებ;

წარმოდგენილი დოკუმენტაცია ხელმოწერილ უნდა იქნას პრეტენდენტის უფლებამოსილი პირის მიერ.

წინადადების წარდგენამდე, მიმწოდებელს აქვს უფლება დაათვალიეროს სამშენებლო ობიექტი, რაც საჭიროა განხორციელდეს **შ.პ.ს. „რუსთავი მოლ“–თან შეთანხმებით.**

დამკვეთის მოთხოვნით, ტენდერის ნებისმიერ ეტაპზე, პრეტენდენტებს ასევე შესაძლებელია მოეთხოვოთ სხვა დამატებითი დოკუმენტების წარმოდგენა.

**შენიშვნა:** თუ სამუშაოთა შესრულება იგეგმება ქვეკონტრაქტორ(ებ)ის მეშვეობით, პრეტედენტის მიერ ასევე წარმოდგენილ უნდა იქნას ქვეკონტრაქტორ(ებ)ის შესახებ მონაცემები, ზემოაღნიშნული საბუთების სახით.

### სატენდერო კომისიის მიერ გამოვლენილ ტენდერში გამარჯვებულ კომპანიას მოეთხოვება:

* ავანსის მოთხოვნის შემთხვევაში, ბანკიდან ან სადაზღვევო კომპანიიდან გარანტიის წარმოდგენა – საავანსო თანხის ღირებულების ოდენობით;
* ხელშეკრულების უზრუნველყოფის გარანტია – ბანკიდან ან სადაზღვევო კომპანიიდან გარანტიის წარმოდგენა სამშენებლო სამუშაოების ღირებულების 5%-ის ოდენობით (სამუშაოების შესრულების ვადას აღემატებოდეს 2 თვით);
* ამონაწერი მეწარმეთა და არასამეწარმეო (არაკომერციული) იურიდიულ პირთა რეესტრიდან პირის რეგისტრაციის შესახებ (ინფორმაციის მომზადების თარიღიდან არ უნდა იყოს გასული 14 დღე);
* ცნობა საჯარო რეესტრის ეროვნული სააგენტოდან, რომ არ მიმდინარეობს იურიდიული პირის რეორგანიზაცია ან ლიკვიდაცია (ინფორმაციის მომზადების თარიღიდან არ უნდა იყოს გასული 14 სამუშაო დღე);
* ცნობა საგადასახადო სამსახურიდან დავალიანების არარსებობის შესახებ;
* ცნობა საჯარო რეესტრის ეროვნული სააგენტოდან, რომ იურიდიული პირის ქონებაზე საჯარო სამართლებრივი შეზღუდვა რეგისტრირებული არ არის (ინფორმაციის მომზადების თარიღიდან არ უნდა იყოს გასული 7 დღე);
* ცნობა სასამართლოდან, რომ არ მიმდინარეობს მის მიმართ გადახდისუუნარობის საქმის წარმოება.
* საგადასახადოს სარეგისტრაციო კოდი და გადამხდელის სტატუსი - "დღგ"-ს გადამხდელი ან "შეღავათების მქონე გადამხდელი";

სატენდერო განცხადებით დადგენილი მოთხოვნების შეუსრულებლობა შეიძლება გახდეს პრეტენდენტის ტენდერიდან დისკვალიფიკაციის საფუძველი.